stanford-oval/wikipedia huggingface dataset:
Muumien maailma

| Muumien maailma> Opowiadania Muminków |
| --- | --- |
 Kuva elokuvasta Muumi ja vaarallinen juhannus, jossa käytettiin Muumien maailman materiaalia.
Tyyli:  stop motion
Kestoaika:  8 minuuttia
Alkuperämaa:   Saksa  Puola  Itävalta
Verkko:   MTV3  MTV Juniori  Yle Fem  Viaplay
Esitetty:  1977 – 1982
Jaksoja:  78
Ikäraja:  
Säveltäjä(t):  Andrzej Rocicki
Aiheesta muualla
IMDb 
Muumien maailma (puol. Opowiadania Muminków, saks. Die Mumins, engl. The Moomins) on puolalaisen Se-Ma-For-studion pala-animaationa toteuttama animaatiosarja, joka perustuu Tove Janssonin muumikirjoihin ja -sarjakuviin. Televisiosarjaa tehtiin vuosina 1977–1982 ja se oli saksalais-puolalais-itävaltalainen yhteistuotanto. Ennen jokaisen jakson kuvaamista käsikirjoitus lähetettiin Suomeen Tove ja Lars Janssonille tarkistettavaksi. Kaikista Muumeihin pohjautuvista animaatiosarjoista Muumien maailmaa pidetään uskollisimpana alkuperäisteoksille.
Sarjaa esitettiin ensimmäisenä Saksassa ja Puolassa 8–9 minuutin osina, jolloin jaksoja oli 78. Myöhemmin sarja muutettiin noin 30 minuutin osiksi, jolloin jaksoja oli 26. Erityisen suosion sarja saavutti Isossa-Britanniassa, jossa joitakin kohtauksia leikattiin pois. Yhden osan pituus oli vain 4–5 minuuttia ja niitä oli 100. Kertojana toimi brittikoomikko Richard Murdoch.
Suomalainen elokuvayhtiö Filmkompaniet Alpha hankki vuonna 2006 itselleen sarjan kansainväliset esitysoikeudet ja on sen jälkeen julkaissut siitä restauroidun version sekä neljä sen materiaalin pohjalta toteutettua pitkää elokuvaa.
Esitykset Suomen televisiossa

Suomen televisiossa sarjaa on esitetty ensimmäisen kerran pääosin alkuperäiskielellä 9. tammikuuta 1980 alkaen MTV-kanavan ohjelmistossa (Ylen TV2:n kanavapaikalla), jolloin nähtiin 24 jaksoa aina joka toinen keskiviikko. Kevätkaudella näytettiin 12 jaksoa, syksyllä yhdeksän ja kolme jaksoa esitettiin vielä vuoden 1981 alussa. Tuolloin nimellä Muumilaakson tarinoita kulkeneen sarjan jaksot olivat kymmenen minuutin pituisia. Ohjelmatietojen mukaan kolmessa jaksossa kertojana toimi Raila Hämäläinen, ollen sarjan ensimmäinen suomalaisääni.
Samalla vuosikymmenellä sarja dubattiin suomeksi, mutta vielä ilman varsinaisia ääninäyttelijöitä. Ainoastaan kertoja Harri Hyttisen ääni kuljetti sarjan jaksoja eteenpäin. Yleisradion TV1-kanavalla nähtiin vuosina 1984–1986 yhteensä 52 jaksoa. Vuoden 1984 kevätkaudella, tiistaisin 28. helmikuuta alkaen, esitettiin 26 jaksoa aina kaksi jaksoa peräkkäin. Seuraavana vuonna sarja nähtiin osana kello 17.30 alkavia lasten ohjelmia, jolloin näytettiin aina yksi jakso kerrallaan. Kevät- ja syyskaudella nähtiin yhteensä 18 jaksoa ja vuoden 1986 alussa esitettiin vielä kahdeksan jaksoa. Yleisradion ohjelmistossa sarja kantoi edelleen nimeä Muumilaakson tarinoita. Vuonna 1991 Suomessa ensimmäisen kerran esitetty japanilainen piirretty Muumi-sarja "peri" sittemmin tämän nimen.
Sarjaan tehtiin 2000-luvulla uusi suomenkielinen dubbaus, jossa kaikilla hahmoilla on omat ääninäyttelijät. Vuosina 2007–2008 sarjan suomeksi puhuttua versiota esitettiin MTV Juniori -maksukanavalla. Kesästä 2008 alkaen sarjan jaksoja esitettiin ruotsinkielisellä puheella ja suomenkielisellä tekstityksellä MTV3-kanavalla. Ruotsinkielinen versio nähtiin myös Yle Fem -kanavalla vuonna 2012.
Vuonna 2010 MTV Juniori aloitti sarjan HD-tasoiseksi restauroitujen jaksojen esittämisen. Sarjaan tehtiin myös uusi tunnusmusiikki, jonka esittää PMMP. Sarjan jaksoja on julkaistu DVD:nä.
Musiikki

Muumien maailmaan on olemassa ainakin kolme vaihtoehtoista taustamusiikkia. Puolalaisen version musiikin sävelsi Andrzej Rokicki, mutta Itävallassa ja Saksassa esitettyyn versioon tilattiin tšekkoslovakialaiselta Evžen Illíniltä (Eugen Illin) hieman jazz-henkisempi musiikki. Brittiläisessä versiossa taas on Graeme Millerin ja Steve Shillin säveltämä, ambient-henkistä elektronista musiikkia hyödyntävä soundtrack, joka osaltaan vaikutti sarjan kulttimaineeseen Britanniassa. Kaikissa kolmessa versiossa on instrumentaalinen tunnusmusiikki ilman laulua. Vuoden 2010 restauroidussa suomalais-, ruotsalais- ja englantilaisversioissa on sen sijaan pop-yhtye PMMP:n tekemä ja esittämä tunnuslaulu.
Elokuvat

Vuonna 2008 julkaistiin myös muumikirjaan Vaarallinen juhannus pohjautuvista osista suomalaisten leikkaama ja editoima elokuva Muumi ja vaarallinen juhannus. Muumi ja punainen pyrstötähti (2010) on toinen sarjaan perustuva elokuva. Siinä alkuperäinen materiaali on muutettu kolmiulotteiseksi. Lisäksi muun muassa musiikki on uusittu täysin.
Kolmas elokuva Muumien taikatalvi julkaistiin joulukuussa 2017. Sarjan neljäs elokuva Muumipapan urotyöt – Erään nuoren Muumin seikkailut julkaistiin vuonna 2021.
Suomenkielisissä rooleissa

| 0 | 1 | 2 |
| --- | --- | --- |
|  Tapani Perttu  | … |  Kertoja, Muumipappa (myös nuori), Mörkö (jakso 6)   |
|  Jasper Pääkkönen  | … |  Muumipeikko, Tahmatassu, sivuäänet   |
|  Johanna Viksten  | … |  Muumimamma (myös nuori), Tiuhti, sivuäänet   |
|  Elsa Saisio  | … |  Niiskuneiti, Miska, Sosuli, sivuäänet   |
|  Outi Alanen  | … |  Pikku Myy, Hemulin täti, sivuäänet   |
|  Taneli Mäkelä  | … |  Nuuskamuikkunen, Juksu, Kummitus, Kapteeni   |
|  Jarmo Koski  | … |  Hemulit, Niisku, Fredrikson, Piisamirotta, Taikuri, Drontti Edvard, Mörkö, Puistovahti, Itsevaltias, Professori, Tiikeri (miespuolinen), Surku, Eläintarhan mies, sivuäänet   |
|  Ilpo Mikkonen  | … |  Nipsu, Homssu, Hosuli, Reippailija-Hemuli, Ti-ti-uu, Sarvikuono, Herra Virkkunen, sivuäänet   |
|  Leena Rapola  | … |  Tuu-tikki, Vilijonkka, Emma, Tiikeri (naispuolinen), Kreivitär, sivuäänet   |
|  Vuokko Hovatta  | … |  Mymmelin tytär, Puistovahdin serkku, Puotieukko, Talonpeikko, Viuhti, Haisuli   |
Aiheesta muualla

Yle Areena - Muumien maailma
Muumit
| --- | --- |
Hahmot:  Muumipeikko  Muumimamma  Muumipappa  Nuuskamuikkunen  Pikku Myy  Nipsu  Niiskuneiti  Niisku  Haisuli  Hattivatit  Mörkö  Hemuli  Vilijonkka  Mymmeli  Noita  Aliisa  Tuu-tikki  Surku  Poliisimestari  Tiuhti ja Viuhti  Piisamirotta  Hosuli  Juksu  Fredrikson 
Paikat:  Muumilaakso  Muumitalo 
Kirjat:  Muumit ja suuri tuhotulva  Muumipeikko ja pyrstötähti  Taikurin hattu  Muumipapan urotyöt  Vaarallinen juhannus  Taikatalvi  Näkymätön lapsi ja muita kertomuksia  Muumipappa ja meri  Muumilaakson marraskuu 
Kuvakirjat:  Kuinkas sitten kävikään?  Kuka lohduttaisi Nyytiä?  Vaarallinen matka  Outo vieras Muumitalossa 
Televisiosarjat:  Die Muminfamilie (1959) jaksot  Muumipeikko (1969) jaksot  Mūmin (1969) jaksot  Shin Mūmin (1972) jaksot  Mumindalen (1973) jaksot  Muumien maailma (1978) jaksot  Muumilaakson tarinoita (1990) hahmot  jaksot  Muumilaakso (2019) hahmot  jaksot 
Elokuvat:  Muumipeikko ja pyrstötähti (1992)  Muumi ja vaarallinen juhannus (2008)  Muumi ja punainen pyrstötähti (2010)  Muumit Rivieralla (2014)  Muumien taikatalvi (2017)  Muumipeikko ja pyrstötähti (2021)  Muumipapan urotyöt – Erään nuoren Muumin seikkailut (2021) 
Lyhytelokuvat:  Kuka lohduttaisi Nyytiä?  Kuinkas sitten kävikään? 
Sarjakuva: Muumipeikko (sarjakuva)
Videopelit:  Muumit piilosilla  Muumit meren aalloilla  Suuri Muumijuhla  Muumit ja Taikurin hattu  Muumit ja Näkymätön lapsi  Moomin’s Tale  Muumit ja Taikatalvi  Muumit ja Taikalamppu  Muumipappa kalassa  Muumit ja Salaperäiset huudot  Muumit ja Suuri syysjuhla  Nuuskamuikkunen – Muumilaakson melodia 
Lautapelit:  Muumien hillojahti  Muumien purnukkajahti  Muumipeli 
Muuta:  Muumimaailma  Muumimuseo  muumimuki  Luettelo Muumimukeista
12. helmikuuta

12. helmikuuta on gregoriaanisen kalenterin mukaan vuoden 43. päivä. Vuodesta on jäljellä 322 päivää (karkausvuonna 323).
Nimipäivät

suomalainen kalenteri: Elma, Elmi
suomenruotsalainen kalenteri: Elma
ortodoksinen kalenteri: Mitjo, Aleksi, Aleksis
pohjoissaamenkielinen kalenteri: Elbmá
vanhemmissa kalentereissa: Benigna, Benignus, Ebba, Eulaalia, Eulalia, Evelina, Friedrich, Korho
Tapahtumia

1502 – Vasco da Gama lähti Lissabonista toiselle purjehdukselleen Intiaan.
1541 – Pedro de Valdivia perusti Santiago de Chilen.
1554 – Englannin kuningattarena yhdeksän päivää ollut Jane Grey teloitettiin maanpetoksesta syytettynä.
1771 – Kustaa III:sta tuli Ruotsin kuningas isänsä Aadolf Fredrikin kuoltua ylensyöntiin.
1818 – Chile julistautui Bernardo O'Higginsin johdolla itsenäiseksi tasavallaksi.
1832 – Ecuador otti Galápagossaaret haltuunsa.
1885 – Michiganin osavaltionyliopisto perustettiin.
1912 – Pu Yi, viimeinen mantsujen Qing-dynastian ja Kiinan keisari luopui vallasta.
1912 – Kiinan tasavalta otti käyttöön gregoriaanisen kalenterin.
1933 – Eislebenin verinen sunnuntai Saksassa: natsijärjestöt SS ja SA hyökkäsivät kommunistien nuortenjuhlaan. Hyökkäyksessä kuoli kolme ihmistä ja 25 haavoittui vakavasti.
1934 – Itävallan kansannousu alkoi
1935 – USS Macon joutui Point Surin edustalla myrskyyn, jonka aiheuttamien vaurioiden seurauksena se vaipui mereen.
1955 – Kansainvälinen jääpalloliitto perustettiin.
1961 – Venera 1 laukaistiin kohti Venusta.
1974 – Aleksandr Solženitsyn karkotettiin Neuvostoliitosta.
1994 – Talviolympialaiset avattiin Norjan Lillehammerissa.
1994 – Edvard Munchin maalaus Huuto varastettiin Munch-museosta.
1999 – Eduskunta hyväksyi Suomen uuden perustuslain.
2001 – Avaruusluotain NEAR Shoemaker laskeutui asteroidi 433 Eroksen pinnalle.
2002 – Jugoslavian entisen presidentin Slobodan Miloševićin oikeudenkäynti alkoi Haagin sotarikostuomioistuimessa.
2002 – Iran Airin Tupolev Tu-154 syöksyi maahan Khorramabadin lähellä Iranissa, 119 ihmistä sai surmansa.
2009 – Colgan Airin lennon 3407 onnettomuus Yhdysvalloissa, 50 ihmistä sai surmansa.
2010 – Talviolympialaiset 2010 avattiin Kanadan Vancouverissa.
2010 – Kolme ihmistä sai surmansa Alabaman yliopistolla sattuneessa ampumavälikohtauksessa.
2019 – Prespan sopimus astui voimaan ja Makedonian tasavalta muutti nimensä Pohjois-Makedonian tasavallaksi.
Kuolleita

1538 – Albrecht Altdorfer, saksalainen taiteilija (s. 1480)
1554 – Lady Jane Grey, Englannin kuningatar 1553 (s. 1537) (mestattiin)
1660 – Kaarle X Kustaa, Ruotsin kuningas (s. 1622)
1689 – Jöran Zadler, suomalainen lainlukija, pormestari ja valtiopäivämies
1771 – Aadolf Fredrik, Ruotsin kuningas (1751–1771) (s. 1710)
1798 – Stanislaus II Poniatowski, Puolan viimeinen kuningas 1764–1795 (s. 1732)
1799 – Lazzaro Spallanzani,  italialainen katolinen pappi, biologi ja fysiologi (s. 1729)
1804 – Immanuel Kant, preussilainen filosofi (s. 1724)
1834 – Friedrich Schleiermacher, preussilainen teologi ja filosofi (s. 1768)
1894 – Hans von Bülow, saksalainen säveltäjä, pianisti ja kapellimestari (s. 1830)
1896 – Ambroise Thomas, ranskalainen säveltäjä (s. 1811)
1915 – Émile Waldteufel, ranskalainen säveltäjä ja pianisti (s. 1837)
1916 – Richard Dedekind, saksalainen matemaatikko (s. 1831)
1918 – Vilho Penttilä, suomalainen arkkitehti (s. 1868)
1929 – Lillie Langtry, brittiläinen näyttelijä (s. 1853)
1935 – Kai Donner, suomalainen kielitieteilijä, antropologi ja itsenäisyysaktivisti (s. 1888)
1935 – Auguste Escoffier, ranskalainen kokki (s. 1847)
1942 – Grant Wood, yhdysvaltalainen taidemaalari (s. 1891)
1953 – Eino Juurivirta (”Eino Jurkka”), suomalainen näyttelijä (s. 1894)
1963 – Woldemar Hägglund, suomalainen jääkärikenraaliluutnantti (s. 1893)
1967 – Max von Bonsdorff, suomalainen piispa (s. 1882)
1975 – Carl Lutz, sveitsiläinen diplomaatti ja vanhurskas kansakuntien joukossa (s. 1895)
1977 – Herman Dooyeweerd, alankomaalainen kristillinen filosofi (s. 1894)
1979 – Jean Renoir, ranskalainen elokuvaohjaaja (s. 1894)
1987 – Raul Reiman, suomalainen iskelmäsanoittaja ja -säveltäjä (s. 1950)
1989 – Thomas Bernhard, itävaltalainen kirjailija (s. 1931)
1993 – James Bulger, brittiläinen murhattu pikkupoika (s. 1990)
1996 – Bob Shaw, brittiläinen tieteiskirjailija (s. 1931)
1997 – Heikki Raitio, suomalainen miekkailija (s. 1924)
2000 – Charles M. Schulz, yhdysvaltalainen sarjakuvapiirtäjä (Tenavat) (hänen viimeinen strippinsä ilmestyi seuraavana päivänä) (s. 1922)
2000 – Screamin' Jay Hawkins, yhdysvaltalainen laulaja ja pianisti (s. 1929)
2000 – Tom Landry, yhdysvaltalainen amerikkalaisen jalkapallon valmentaja (s. 1924)
2001 – Pentti Kultala, suomalainen näyttelijä (s. 1922)
2008 – Oscar Brodney, yhdysvaltalainen elokuvakäsikirjoittaja (s. 1907)
2010 – Nodar Kumaritašvili, georgialainen ohjaskelkkailija (s. 1988)
2010 – Luis Molowny, espanjalainen jalkapalloilija (s. 1925)
2011 – Betty Garrett, yhdysvaltalainen näyttelijä ja tanssija (s. 1919)
2015 – Gary Owens, yhdysvaltalainen DJ ja ääninäyttelijä (s. 1936)
2016 – Aimo Känkänen, suomalainen urkuri ja säveltäjä (s. 1922)
2017 – Al Jarreau, yhdysvaltalainen laulaja (s. 1940)
2017 – Albert Malbois, ranskalainen katolinen piispa (s. 1915)
2019 – Gordon Banks, englantilainen jalkapalloilija (s. 1937)
2019 – Lyndon LaRouche, yhdysvaltalainen poliitikko (s. 1922)
2019 – Olli Lindholm, suomalainen muusikko (s. 1964)
Juhlapäiviä

Viittomakielten päivä
Darwinin päivä (kansainvälinen)
Red Hand Day (YK)
Union Day (Myanmar)
Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
|  |   Lyhyt tiivistelmä päivästä 12. helmikuuta: |  |
:      433 Eros NEARin kuvaamana 14. helmikuuta 2000. 1771 – Kustaa III nousi Ruotsin kuninkaaksi.  1809 – Tiedemies Charles Darwin ja Yhdysvaltain presidentti Abraham Lincoln syntyivät.  1912 – Pu Yi, viimeinen mantsujen Qing-dynastian ja Kiinan keisari luopui vallasta.  1959 – Muusikko ja kirjailija Kauko Röyhkä syntyi.  1974 – Aleksandr Solženitsyn karkotettiin Neuvostoliitosta.  2001 – Avaruusluotain NEAR Shoemaker laskeutui asteroidi 433 Eroksen pinnalle.  
Katso myös: kalenteri ~ 11. helmikuuta, 13. helmikuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Colette Drou

Colette Drou vuonna 1952.
Colette Drou (s. 15. marraskuuta 1934) on entinen ranskalainen yleisurheilija, jonka päälaji oli pituushyppy.
Drou sijoittui Bernin EM-kilpailuissa 1954 pituushypyssä 16:nneksi tuloksella 532 cm. Hän voitti Ranskan mestaruuden vuonna 1954 ja hyppäsi samana vuonna uransa pisimmän hypyn 570 cm, joka jäi vain yhden senttimetrin päähän Yvonne Curtet'n nimissä olleesta Ranskan ennätyksestä.
Henkilökohtaiset ennätykset

Pituushyppy: 570 cm (1954)
Korkeushyppy: 152 cm (1951)
Emil Ochyra

| Mitalit> Maa:   Puola.Miesten miekkailu. Olympialaiset  | Mitalit> Maa:   Puola.Miesten miekkailu. Olympialaiset  | Mitalit> Maa:   Puola.Miesten miekkailu. Olympialaiset  | Maa:   Puola> Miesten miekkailu. |
| --- | --- | --- | --- |
|  Hopeaa | Rooma 1960 | säilän joukkuekilpailu |  |
|  Pronssia | Tokio 1964 | säilän joukkuekilpailu |  |
Emil Ochyran hauta Varsovassa.
Emil Antoni Ochyra (12. heinäkuuta 1936 Rozbórz – 26. toukokuuta 1980 Varsova) oli puolalainen miekkailija. Hän kilpaili kesäolympialaisissa vuosina 1960 Roomassa, 1964 Tokiossa ja 1968 Méxicossa. Roomassa hän sai säilän joukkuekilpailussa hopeaa ja Tokiossa vielä pronssia.
Cameron Diaz

| Cameron Diaz |
| --- | --- |
 Cameron Diaz Mitä odottaa kun odotat -elokuvan ensi-illassa vuonna 2012.
Henkilötiedot
Koko nimi:  Cameron Michelle Diaz
Syntynyt: 30. elokuuta 1972 (ikä 52) San Diego, Kalifornia, Yhdysvallat
Ammatti:  malli, näyttelijä
Puoliso:  Benji Madden (vih. 2015)
Lapset:  1
Näyttelijä
Aktiivisena:  1988–1993 (mallina)   1994–2014 (näyttelijänä)
Merkittävät roolit:   The Mask – naamio  Sekaisin Marista  Being John Malkovich  Shrek  Gangs of New York  Bad Teacher 
Aiheesta muualla
IMDb 
Elonet
AllMovie
Svensk Filmdatabas
Cameron Michelle Diaz (s. 30. elokuuta 1972 San Diego, Kalifornia) on yhdysvaltalainen näyttelijä ja malli.
Varhainen elämä

Diaz syntyi Kalifornian San Diegossa ja varttui Long Beachin kaupungissa samassa osavaltiossa. Hänen isänsä oli amerikankuubalainen Emilio Diaz, joka toimi työnjohtajana öljy-yhtiössä. Emilio Diaz kuoli huhtikuussa 2008 keuhkokuumeeseen 58-vuotiaana. Diazin äiti on vientialalla työskennellyt Billie Diaz, jonka sukutausta on englantilais-saksalais-alkuperäisamerikkalainen. Hänellä on kaksi vuotta vanhempi sisko Chimene. Cameron Diaz kävi nuorena koulua Long Beach Polytechnic High Schoolissa.
Ura

Diaz teki 16-vuotiaana sopimuksen mallitoimisto Eliten kanssa. Hän toimi mallina muun muassa Calvin Kleinin, The Coca-Cola Companyn, Levi Straussin ja Nivean mainoksissa ja työskenteli monissa maissa, muun muassa Australiassa, Japanissa ja Ranskassa. Ennen kuin Diaz ponnahti suuren yleisön tietoisuuteen, hän teki rooleja pehmopornoelokuvissa. Kun hänestä myöhemmin tuli tähti, hän yritti huonolla menestyksellä estää tämän videomateriaalin leviämistä verkossa. Hän kävi 21-vuotiaana elokuvan The Mask – naamio koekuvauksissa ja sai elokuvan naispääroolin, vaikka hänellä ei ollut aiempaa näyttelijäkokemusta kuin pehmopornoelokuvista. The Maskin jälkeen hän jatkoi näyttelijänä esiintymällä seuraavaksi muutamassa pienen budjetin elokuvassa, kuten Viimeinen päivällinen, Se ainoa oikea ja Feeling Minnesota.
Diaz palasi mainstream-elokuviin vuonna 1997, jolloin hän esiintyi hyvin menestyneessä romanttisessa komediassa Kuka sanoo tahdon yhdessä Julia Robertsin ja Dermot Mulroneyn kanssa. Seuraavana vuonna ilmestynyt komedia Sekaisin Marista, jossa hän esitti naispääosaa, kuului ilmestymisvuotensa katsotuimpiin elokuviin ja nosti hänet suureen kansainväliseen kuuluisuuteen. Hän sai Maryn roolista uransa ensimmäisen Golden Globe -ehdokkuuden, kategoriassa paras naispääosa musikaali- tai komediaelokuvassa. Myöhemmin hän on ollut ehdolla Golden Globe -palkinnon saajaksi parhaan naissivuosan kategoriassa elokuvista Elämäni John Malkovichina, Vanilla Sky ja Gangs of New York.
Diazin uran kaupallisesti kaikkein menestyneimpiä töitä ovat Shrek-elokuvat, joissa hän toimii prinsessa Fionan äänenä. Sarjan elokuvat ovat tuottaneet teatterikierroksillaan yhteensä yli miljardi dollaria. Aiemmin mainittujen lisäksi hänen menestyselokuviinsa kuuluvat myös muun muassa Charlien enkelit -elokuvat, joissa hän esittää Natalieta, yhtä kolmesta päähenkilöstä, romanttinen joulukomedia Holiday ja romanttinen komedia Tapahtui Vegasissa.
Vuonna 2010 Forbes julkaisi ”Hollywood’s Animation A-List” -listan, jossa lueteltiin kymmenen menestyksekkäintä Hollywood-näyttelijää animaatioiden parissa. Menestys mitattiin elokuvien lipputulojen perusteella, jonka myötä Diaz oli listalla toisena.
Elokuvauransa ohella Diaz on muun muassa juontanut omaa Trippin’-nimistä televisio-ohjelmaansa Music Television -kanavalla. Hän oli myös tuon vuonna 2005 esitetyn, ekoturismista kehitysmaissa kertovan ohjelman tuottaja.
Diaz ilmoitti vuonna 2018 jääneensä eläkkeelle näyttelemisestä.
Yksityiselämä

Cameron Diaz seurusteli laulaja Justin Timberlaken kanssa vuodesta 2003 vuoteen 2006 saakka. Sitä ennen Diaz seurusteli muun muassa näyttelijä Matt Dillonin kanssa ja oli kihloissa näyttelijä-laulaja Jared Leton kanssa. Vuosina 2010–2011 Diaz seurusteli baseballpelaaja Alex Rodriguezin kanssa.
Diaz avioitui Good Charlotte -yhtyeen kitaristin Benji Maddenin kanssa kotonaan Beverly Hillsissä 5. tammikuuta 2015 ja pariskunta sai tyttären 2019 joulukuussa.
Diaz on puhunut naisten luonnollisen häpykarvoituksen puolesta.
Aiheesta muualla

Kuvia tai muita tiedostoja aiheesta Cameron Diaz Wikimedia Commonsissa
Cameron Diaz Rotten Tomatoes. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Latvia  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  SNAC  IdRef 
Leonardo DiCaprio, Martin Scorsese ja Cameron Diaz Cannesissa 2002 (Gangs of New York).
Schottky-virhe

Schottky-virhe on atomitason hilassa oleva virhe. Schottky-virheessä hilassa on yhtä paljon kationi- ja anionivakansseja.
Vakanssit muodostuvat stoikiometrian mukaan. Virhe on nimetty Walter H. Schottky:n mukaan.
Virheetön NaCl hila
Schottky-virhe NaCl hilassa
Toffana

Giulia Tofana (Giulia Mangiardi ) oli ammattimyrkyttäjä, joka eli 1600-luvulla Palermossa ja Roomassa. Tofana antoi nimensä käyttämälleen myrkylle, aqua tofanalle. Se oli sekoitus arsenikkia rauniokilkka-nimisen kasvin vesiuutteessa. Arsenikkimyrkytys osattiin diagnosoida vasta myöhään 1700-luvulla. Myrkyn alkuperäisen keksijän uskotaan olleen Teofania di Adamo, Giulia Tofanan äiti, joka teloitettiin 1635 Palermossa. Tofana pidätettiin myrkkyjuoman myymisestä naisille, jotka halusivat päästä eroon aviomiehistään. Tofana tunnusti aiheuttaneensa välillisesti vähintään 600 henkilön murhan. Myrkytystapaukset olivat herättäneet pelkoa ja huhuja, ja tunnustus saatiin kiduttamalla, joten sen todenperäisyyttä oli mahdotonta erottaa huhuista. Giulia Tofana teloitettiin 1659 yhdessä tytärpuolensa Girolama Sparan kanssa, joka Tofanan tavoin oli muuttanut Palermosta Roomaan.
Teneriffan lento-onnettomuus

Teneriffan lento-onnettomuus on ilmailuhistorian tuhoisin lento-onnettomuus, jossa kuoli 583 ihmistä. Se tapahtui 27. maaliskuuta 1977 kello 17.06 Los Rodeosin lentoasemalla (nyk. Teneriffan pohjoinen lentoasema) Teneriffan saarella, kun nousukiidossa ollut KLM:n Boeing 747 -lentokone törmäsi maassa olleeseen Pan Amin Boeing 747:ään. Yhteensä 61 ihmistä selvisi hengissä mukaan lukien Pan Amin ohjaamomiehistö.
Tutkinnan mukaan onnettomuuden varsinainen syy oli KLM:n kapteenin virheellinen päätös aloittaa lähtökiito, vaikka hänellä ei ollut siihen suoranaista lupaa. Onnettomuuden jälkeen lentoliikenteeseen tehtiin useita muutoksia. Radioliikenne lentäjien ja lennonjohdon välillä standardoitiin tietyin englanninkielisin fraasein tapahtuvaksi väärinymmärryksien välttämiseksi. Lisäksi aiemmin kapteenille kuulunutta vastuuta ja määräysvaltaa jaettiin tasaisemmin lentäjien kesken. Onnettomuuden jälkeen päätös lähtökiidon aloittamisesta on jaettu molempien lentäjien vastuulle.
Lennot > Pan Am 1736 > Lentokone

Pan Amin ”Clipper Victor” -lentokone oli malliltaan Boeing 747-121, rekisteritunnukseltaan N736PA ja valmistenumeroltaan 19643. Kone oli valmistettu tammikuussa 1970, ja sillä oli lennetty onnettomuuspäivään mennessä 25 726 tuntia. Lentokone oli varustettu neljällä Pratt & Whitneyn JT9D-7CN-suihkuturbiinimoottorilla. Kone oli ensimmäinen kaupallisen lennon tehnyt ja ensimmäinen lentokonekaappauksessa osallisena ollut Jumbo Jet.